Փաստաբան Մուշեղ Շուշանյանը հայտարարությամբ հանդես եկավ՝ պարզաբանելով, թե որն է դատական նիստերի դահլիճը լքելու և իրենց ծառայություններից հրաժարվելու պատճառը: «Մեր պաշտպանյալների ընկերներ Արմեն Բիլյանը և Սմբատ Բարսեղյանը համապատասխանաբար 22 և 25 օր գտնվում են հացադուլի մեջ: Նրանք պահանջել են, որպեսզի իրենց «Նուբարաշեն» ՔԿՀ-ից տեղափոխեն «Արմավիր» ՔԿՀ, որովհետև «Նուբարաշեն» ՔԿՀ-ում չկան մարդու արժանապատվության հետ համատեղելի պայմաններ»: